Eelmisel aastal F1 maailmameistriks tulnud, kuid seejärel kohe karjääri lõpetanud Nico Rosberg teatas oma videoblogis tütre Naila sünnist.
Rosberg rääkis videos, tütar rinnal tukkumas, kuidas oli nüüd uue pereliikme tulekuks paremini valmistunud.
«Võib-olla on see hetk isegi erilisem, sest nüüd teame, mida tähendab tütre kasvatamine ja kui eriline see on,» sõnas Rosberg. Rosberg ja tema lapsepõlvesõbranna Vivian on paar alates 2003. aastast, abielus ollakse alates 2014. aastast. Peres kasvab juba tütar Alaïa, kes saab augustis kaheaastaseks.
Rosberg sõnas, et nad said perega hiljuti haiglast koju ning väike beebi on päris unine. «Ta teeb kogu aeg uinakuid,» naeris ta.